# Sent Antòni de Ficalbà

Sent Antòni de Ficalbà (Saint-Antoine-de-Ficalba en francés) es una comuna agenesa situada dins lo departament d'Òut e Garona e la region de Novèla Aquitània, ancianament d'Aquitània.

## Geografia
### Perimètre del territòri

Comunas confrontantas de Sent Antòni de Ficalbà :
| | Pujòls | |
| Senta Colomba de Vilanuèva | | Autafaja la Tor |
| Lo Castelar | | Montvalent |

## Toponimia

La prononciacion es [,seŋtan'tɔni de fikal'ba]. Las atestacions ancianas son contradictòrias : Ficalda, en 1309, Sancti Antonii de Fin Albano (praceptoria ~), di. Agen, en 1494, Sant Antoni de Ficualbano, en 1520. Sent Antòni, una comandariá de l'òrdre dels Antonins (que sonhavan los malaus tocats del fuèc de Sent Antòni, conegut ara coma ergotisme), remplacèt pauc a pauc Sent Martin de Peirat coma glèisa parroquiala (Peirat es a 500 m a l'èst de Sent Antòni e la glèisa a disparegut). Lo Sent Antòni onorat dins lo nom de la parròquia es donc l'anacorèta de Tebaïda, als sègles III e IV, dit Sent Antòni lo Grand. L'incertitud es pus granda sul determinant Ficalbà, apondut oficialament al nom de la comuna en 1919, « Saint-Antoine-de-Ficalba ». L'explicacion Ficus alba, « figuièr blanc » es jutjada pauc versemblabla per Bénédicte Boyrie-Fénié, que, davant la dificultat de trobar un etime, prepausa una grafia purament fonetica, Ficalbà$^,$.
* Peirat. Derivat de pèira, ambe un sufixe derivat de -atum. Los toponimistas donan pas gaire d'explicas : luèc peirós, rocassut ? pasimentat de pèiras ? la situacion geografica del luèc nommat Peirat, un ostal sol sus un planòl que tresplomba una comba del travèrs plan regde, fai puslèu pensar a la primièra solucion. O benlèu lo nom èra motivat per de fortificacions del costat del planòl, qu'èra pas defendut naturalament. I a, a pauc de distància, lo lac de Peirat, dins una comba donc, e pus naut la font de Peirat. Se lo vilatge èra sul travèrs, aquò justificariá plan l'idèia de Durengues que la glèisa èra d'un accès malaisit e tanben lo nom del vilatge.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| març de 2014 | 2026 | Bernard Ajon | divèrs esquèrra | |
| març de 2008 | 2014 | Jean Lagarde | | agricultor |
| març de 1989 | 2008 | Alain Gardesse | | mètge |
| | 1989 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Vilanuèva d'Òut-Sud; es ara del canton de Vilanuèva d'Òut-2.

## Demografia

modificar « persona »  v · d · m 
Evolucion demografica Populacion comunala actuala (2013): 698, totala: 713 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | 590 | 638 | 602 | 620 | 668 | 678 | 678 | 665 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 649 | 590 | 560 | 510 | 498 | 506 | 495 | 472 | 452 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 463 | 473 | 468 | 404 | 421 | 409 | 412 | 421 | 380 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 364 | 400 | 411 | 527 | 534 | 557 | 614 | 629 | 644 658 |
| 2009 | 2010 |
| 659 673 | 674 691 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* en 1793, la municipalitat èra Pujols, Noaillac et Saint Antoine, en occitan Pujòls, Noalhac (comuna de Pujòls) e Sent Antòni de Ficalbà.
* En 2018 la populacion èra de 720 abitants e la densitat èra de 65,87 ab/km².

## Veire tanben

* Comunas d'Òut e Garona

## Nòtas

* ↑ Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 220-221
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 586
* ↑ https://archive.org/stream/pouillhistoriq00dure#page/282/mode/2up
* Portau de Guiana